ምክር ቤቱ የሴቶችን ተሳታፊነትና ተጠቃሚነት ለማረጋገጥ እየሰራ መሆኑን አስታወቀ
– የሕዝብ ተወካዮች ምክር ቤት የሴቶች ኮከስ የሴቶችን ተሳታፊነትና ተጠቃሚነትን ለማረጋገጥ እያደረገ ክትትልና ድጋፉን ማጠናከሩን ገለጸ።የሴት ምክር ቤት አባላት የሴቶች ኮከስንና ተባባሪ አባላትንያሳተፈ የአቅም ግንባታ ስልጠና አካሂዷል። የምክር ቤቱ ምክትል አፈ ጉባዔና የሴቶች ኮከስ ሰብሳቢ ወይዘሮ ሽታዬ ምናለ  እንደተናገሩት ኮከሱ ለሴቶች ተሳታፊነትና ተጠቃሚነት ለማሳደግ በዋነኝነት የአቅም ግንባታ ድጋፍ እያደረገ ነው።ሴቶች በሕገ መንግሥታዊ መብታቸውን በተሟላ መንገድ  ለመጠቀምና  አስተዋጽኦቸውን በማበርከት ንቁ ተሳታፊ እንዲሆኑም ግንባታ በመርዳት ላይ እንደሚገኝም ተናግረዋል።በምክር ቤቱ የሴቶችን አቅም በመገንባት፣ የሴቶች ሥራ ጉዳይ ዋነኛ ጉዳይ ሆኖ እንዲነሳ በክትትልና ቁጥጥር ሥራ ትኩረት መሰጠቱንም  አስታውቀዋል።ኮከሱ የአቅም ግንባታ፣ እርስ በእርስ የልምድ ልውውጥ፣ሴቶች በራስ የመተማመን እንዲፈጥሩና የሥራቸው ባለቤት እንዲሆኑና ግንዛቤያቸውን  የሚያሳድጉ ተግባራት በማከናወን ላይ እንደሚገኝም ገልጸዋል።በዚህም ከጊዜ ወደ ጊዜ የሴቶች እንቅስቃሴ እያደገ በራስ የመተማመን መንፈሳቸው እየጨመረ መምጣቱን ተናግረዋል።በምክር ቤቱ በተከናወኑት ጥናቶችን  በሴቶች ላይ እየደረሰ ያለውን ፆታዊ ጥቃቶችና በደል፣ በከፍተኛ ትምህርት ተቋማት ባሉት ችግሮች ላይ ከሚመለከታቸው አካላት ጋር በመሆን መፍትሄ እንዲያገኝ መደረጉን ተናግረዋል።በተጨማሪ ከውጭ የተቀሰሙ ልምዶችን ለምክር ቤቱ አባላትና ለክልል ምክር ቤቶች ሴት ተመራጭ አባላት ልምድ ማካፈሉን  አብራርተዋል።ኮከሱ ለሴቶች ተጠቃሚነትና በራስ የመተማመን መንፈስን ለመፍጠር የተፈጠረ አደረጃጀት መሆኑን ምክትል አፈ ጉባዔዋ ገልጸው፣ ማንኛውም ኅብረተሰብ የሴቶችን ጥያቄ በተገቢው መንገድ ምላሽ በመስጠትና የአገሪቱን ህዳሴ ለማረጋገጥ በሚደረገው ጥረት እንዲተባበር  ጠይቀዋል።ውይይቱ የተሳታፊዎችን አቅም በመገንባት ልምድ መለዋወጫ መድረክ እንዲሆንና ቀጣይ ሥራቸውንን  አቅጣጫ ለማሲያዝ መዘጋጀቱን ተገልጿል።በሥልጠናው ላይ ሴቶችና ለውጥ፣ የሴቶችና ወጣቶች ሚና በአገር ሠላም ዕሴት ግንባታ ያላቸው ሚና፣ ኮሙኒኬሽን በሚል ርዕስ ጽሁፎች ላይ ተሳታፊዎቹ መወያየታቸውን የኢትዮጵያ ዜና አገልግሎት ዘግቧል።